Man sterf in Groblersdal-botsingŉ Man is Saterdag dood en drie mense is beseer in ŉ trompop-botsing in Groblersdal, Limpopo. Vanessa Jackson, woordvoerder van ER24, sê ŉ BMW en ŉ Chevrolet het in Vleesboomweg reg van voor gebots. Sy sê die bestuurders van albei motors moes met meganiese toerusting uit die motors verwyder word. Die bestuurder van die BMW se toestand het vinnig agteruitgegaan en paramedici het mond-tot-mond-asemhaling op hom toegepas. Hy is kort hierna op die toneel dood verklaar. Die beseerdes is op die toneel behandel voor hulle na nabygeleë hospitale geneem is vir verdere behandeling.